Nafarroako Parlamentuko Mahaiak, 2021eko azaroaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea kirol-entitate pribatuekiko lankidetza-hitzarmenei buruz Alberto Bonilla Zafra jaunak aurkezturiko galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 30ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Alberto Bonilla Zafra jaunak, Legebiltzarraren Erregelamenduan ezarritakoaren babesean, honako galdera hau aurkezten du, Kultura eta Kirol Departamentuak idatziz erantzun dezan.

Nafarroako Kirol Azpiegiturei buruzko Pan Zuzendariari dagokionez, departamentuak zer dela-eta egin nahi ditu lankidetza-hitzarmenak kirol entitate pribatu batzuekin? Zergatik horiekin eta ez beste batzuekin?

Iruñean, 2021eko azaroaren 19an

Foru parlamentaria: Alberto Bonilla Zafra